
ANUNȚ

privind organizarea concursului de ocupare a posturilor didactice auxiliare și administrative vacante și/sau temporar vacante
În temeiul prevederilor H.G. nr.1336/28.10.2022 și O.U.G. nr. 156/2024 art. VII alin. (2) si alin. (3) lit. a) și b), Universitatea de Științele Vieții “Regele Mihai I” din Timișoara organizează concurs pentru ocuparea posturilor dupa cum urmează:
1 post –Tehnician / Tehnician veterinar, Debutant, M 
	INFORMAȚII PRIVIND POSTUL VACANT SCOS LA CONCURS

	Denumirea postului
	Tehnician 

	Funcție, COR
	Tehnician veterinar COR 324004

	Nivelul postului
	De execuție

	Grad/treaptă profesional/ă
	Debutant

	Nivel studii
	Medii

	Amplasare în organigramă
	Facultatea de Medicină Veterinară, Departamentul I - Învățamânt preclinic

	Durata angajării
	Perioada nedeterminată 

	Norma de lucru (ore/zi)
	Normă întreagă 8 ore/zi, 40 de ore/săptămână, în condiții normale de lucru, program de lucru 8:00-16:00

	Perioada de probă
	90 de zile calendaristice, conform Legii 53/2003 – Codul Muncii, consolidată

	Concediul de odihnă
	Concediul de odihnă și durata acestuia se acordă anual în conformitate cu prevederile Legii 53/2003 – Codul Muncii, consolidată, a legilor speciale și a reglementărilor, în funcție de vechimea fiecărui angajat

	Salarizarea
	Salariul de bază se stabilește în conformitate cu reglementările legale în vigoare

	DESFĂȘURAREA CONCURSULUI

	Desfășurarea concursului va avea loc la sediul USVT, clădirea Rectorat, Calea Aradului, nr.119, Timișoara, jud.Timiș, conform calendarului de desfășurare al concursului.

	Concursul constă în 3 etape succesive, după cum urmează:  

	- selecția dosarelor de înscriere la concurs 
- proba practică
- interviul

	Fiecare probă este eliminatorie, punctajul minim ce trebuie obținut la fiecare probă este de 50  puncte, punctajul maxim - 100 de puncte și calificativele ADMIS sau RESPINS.
Punctajul final se calculează ca medie aritmetică a punctajelor obținute la proba scrisă și interviu, doar în cazul în care candidatul a obținut minimum 50 de puncte și calificativul ADMIS la toate probele de concurs.

	Comunicarea rezultatelor fiecărei probe, precum și a rezultatelor finale se face prin afișare la sediu și pe pagina web a universității www.usvt.ro

	Îndeplinirea condițiilor de participare este obligatorie pentru înscrierea la concurs.

	CONDIȚII DE PARTICIPARE LA CONCURS

	Condiții generale:
· are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
· cunoaşte limba română, scris şi vorbit;
· are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare; 
· are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
· îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
· nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
· nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
· nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).


	[bookmark: _Hlk213851761]Condiţii specifice:
· Studii medii absolvite cu diplomă de bacalaureat în domeniul veterinar sau certificat de calificare profesională - tehnician veterinar
· Vechime în domeniul/specialitatea postului: -
· Vechime în muncă: minimum 5 ani
· Limbi străine (necesitate și nivel de cunoaștere): limba engleză - nivel mediu
· Abilități, calități și aptitudini necesare: de comunicare, colaborare, muncă în echipă


	Atribuțiile postului:
1. Activități de diagnostic (Necropsie și Clinici/Clienți externi)
· Recepția și înregistrarea cazuisticii: Primește cadavrele și probele de țesuturi/organe aduse de clienții externi sau din clinicile facultății, verifică buletinele de însoțire și alocă un număr unic de înregistrare.
· Pregătirea și asistența la necropsie: Pregătește sala, mesele și instrumentarul pentru examenele necropsice de diagnostic, asistă medicul anatomopatolog la deschiderea cadavrelor, eviscerare și recoltarea probelor pentru examene complementare (bacteriologie, virusologie, toxicologie, histopatologie).
· Confidențialitate și comunicare: Păstrează confidențialitatea datelor privind proprietarii, medicii trimițători și rezultatele diagnosticului, direcționând solicitările de interpretare medicală exclusiv către cadrele didactice.
2. Activități în laboratorul de histopatologie și citologie
· Trasabilitatea și fasonarea primară: Verifică corespondența dintre probele fixate în formol și fișele de însoțire, inscripționează casetele histologice cu codul unic de diagnostic și asistă medicul la orientarea și fasonarea pieselor.
· Procesarea tehnică a țesuturilor: Operează și monitorizează ciclurile de lucru ale histoprocesorului (deshidratare, clarificare, infiltrare cu parafină) și realizează includerea probelor în blocuri de parafină la stația de includere.
· Microtomie și etalare: Efectuează secțiuni seriate la microtom, întinde secțiunile pe baia de apă și le etalează pe lame histologice curate sau tratate (silanizate/adezive, după caz).
· Colorare și montare: Execută colorația de rutină (Hematoxilină-Eozină), colorațiile speciale (ex. PAS, Tricrom Masson, Albastru de Toluidină, Ziehl-Neelsen) și colorațiile citologice (Diff-Quik, May-Grünwald Giemsa), urmate de montarea cu lamelă și rășină.
· Arhivare: Organizează, etichetează și arhivează sistematic blocurile de parafină și lamele histopatologice/citologice conform numerelor de registru, pentru a permite regăsirea rapidă la nevoie.
3. Activități de sprijin pentru procesul didactic (Lucrări practice)
· Pregătirea materialului didactic: Asigură selecția, decongelarea sau pregătirea cadavrelor și organelor destinate lucrărilor practice cu studenții.
· Asistență în timpul orelor: Pregătește trusele de necropsie și echipamentele de protecție pentru grupe, asistă cadrele didactice la supravegherea tehnică a studenților și asigură buna funcționare a microscoapelor în sala de histopatologie.
· Întreținerea colecției muzeale: Verifică periodic nivelul și claritatea soluțiilor conservante din borcanele cu piese anatomopatologice și recondiționează preparatele macroscopice didactice.
4. Biosecuritate, igienă și gestionarea deșeurilor 
· Decontaminarea spațiilor: Efectuează spălarea și dezinfecția riguroasă a meselor de necropsie, a instrumentarului, a suprafețelor de lucru și a pavimentului după fiecare examinare sau lucrare practică.
· Managementul deșeurilor biologice și chimice: Sortează, ambalează, etichetează și depozitează temporar în condiții de siguranță cadavrele și subprodusele de origine animală (SNCU), obiectele tăietoare-înțepătoare și reactivii chimici uzați (xilen, alcooli, formol), asigurând predarea lor pe bază de proces-verbal către firmele autorizate.
· Protecția muncii: Utilizează obligatoriu echipamentul individual de protecție, lucrează sub hotă chimică la manipularea solvenților organici și a formolului și se asigură că studenții respectă regulile de biosecuritate în sală.
5. Gestiune administrativă și mentenanță
· Evidență și raportare: Completează la zi registrele de necropsii, registrele de histopatologie, fișele de evidență a substanțelor chimice periculoase și documentele de predare a deșeurilor.
· Gestiunea stocurilor: Monitorizează consumul de reactivi, coloranți, parafină, lame, lamele, formol și dezinfectanți, întocmind din timp referatele de necesitate pentru achiziții.
· Întreținerea aparaturii: Curăță și întreține zilnic echipamentele din laborator (microtom, histoprocesor, stație de includere, bain-marie, hote, frigidere, congelatoare) și anunță imediat șeful de disciplină în cazul apariției unor defecțiuni.

	DOSARUL DE CONCURS

	Dosarul de concurs poate fi depus, conform calendarului de concurs, astfel:
· la sediul U.S.V.T., la Compartimentul Personal, Timişoara, Calea Aradului, nr.119, et.2;
· prin Poșta Română sau serviciul de curierat rapid la adresa USVT, Timişoara, Calea Aradului, nr.119, et.2, în atenția Compartimentului Personal;
· prin poșta electronică, la adresa de e-mail compartimentulpersonal@usvt.ro.
În situația în care candidații transmit dosarele de concurs prin Poșta Română, serviciul de curierat rapid sau poșta electronică, candidații primesc codul unic de identificare la o adresă de e-mail comunicată de către aceștia și au obligația de a se prezenta la secretarul comisiei de concurs cu documentele prevăzute în original, pentru certificarea acestora, pe tot parcursul desfășurării concursului, dar nu mai târziu de data și ora organizării probei scrise, sub sancțiunea neemiterii actului administrativ de angajare.
Transmiterea documentelor prin poșta electronică se realizează în format .pdf cu volum maxim de 1 MB, documentele fiind acceptate doar în formă lizibilă.
Prin raportare la nevoile individuale, candidatul cu dizabilități poate înainta comisiei de concurs, conform calendarului de concurs, propunerea sa privind instrumentele necesare pentru asigurarea accesibilității probelor de concurs.
Nerespectarea prevederilor de mai sus, după caz, conduce la respingerea candidatului.
Prin raportare la nevoile individuale, candidatul cu dizabilități poate înainta comisiei de concurs, conform calendarului de concurs, propunerea sa privind instrumentele necesare pentru asigurarea accesibilității probelor de concurs.


	Dosarul de concurs va conţine următoarele documente:
a) formular de înscriere la concurs, conform modelului;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului, conform model;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului; (adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii);
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare;
i) curriculum vitae, model comun european;
j) certificatului medical eliberat de către medicul specialist de medicina muncii, pe formular specific, conform prevederilor Ordinului nr. 4.060/1.502/2024 privind aprobarea modului de acordare a avizelor medicale pentru exercitarea funcțiilor didactice de predare sau didactice auxiliare și a modelului de certificat medical pentru încadrarea într-o funcție didactică de predare sau didactică auxiliară din învățământul superior.
Toate documentele enumerate mai sus sunt obligatorii pentru înscrierea la concurs. Lipsa unui sau mai multor documente duce la respingerea dosarului de concurs.
Cazierul judiciar, certificatul de integritate comportamentală, certificatele si adeverința medicală se vor solicita la eliberare, cu mențiunea pentru "înscriere la concurs".

	BIBLIOGRAFIA

	· Regulament intern – Universitatea de ŞtiinţeleVieți „RegeleMihai I” dinTimişoara (USVT);
· Adrian Constantin Stancu, Sorin Aurelian Pașca-Diagnostic Necropsic Veterinar, Ed. Ion Ionescu de la Brad, 2020, pagini 190, ISBN 978-973-147-376-5.
· Adrian Stancu-Diagnostic Necropsic Veterinar, Ed. Mirton, Timișoara, pagini 170, ISBN 978-073-52-1395-4.
· Marian Coman, Ioan Olariu-Jurca, Adrian Stancu- Compendiu de Morfopatologie Veterinară practică, Ed. Brumar, 2005, pagini 201, ISBN 973-8057.
· Marian Coman – Anatomie Patologică Speciala, Ed. Cosmopolotan, Timișoara 2006, Pagini 250, ISBN 973-8903-15-7.
· Marian Coman- Anatomie Patologică Generală, Ed. Cosmopolitan, Timisoara 2005, pagini 240, ISBN 973-7836-85-5.

	TEMATICA

	· Recoltarea probelor în cadrul necropsiilor. 
· Pregătirea pieselor anatomopatologice, și a cadavrelor.
· Obtinerea specimenelor pentru anatomie patologică, depozitarea, ambalarea şi expedierea probelor la serviciul de ecarisaj.
· Pregatirea laboratoarelor pentru disciplinele de Anatomie patologică și de Medicină legală la standarde ridicate.
· Efectuarea curățeniei în laboratoare.


	CALENDARUL DE DESFĂȘURARE AL CONCURSULUI


	Nr.
	Etapa
	Sala
	Data

	1.
	Depunerea dosarelor de concurs

	Compartiment Personal 
	13.11.2026-26.11.2026, ora 08:00-15:00

	
2.

	Selecţia dosarelor de concurs
	Compartiment Personal
	27.11.2026, ora 08:00

	
	Afișarea rezultatelor privind selecţia dosarelor
	Avizierul și site-ul universității
	27.11.2026, ora 12:00

	
	Depunerea contestațiilor privind  selecţia dosarelor
	Compartiment Personal
	27.11.2026 – 02.12.2026,
ora 14:00

	
	Soluționarea contestațiilor şi afișarea rezultatelor după contestații 
	Avizierul și site-ul universității
	02.12.2026, ora 15:00

	3.
	Proba practică
	Laborator Anatomie patologică, Sala 005 
	08.12.2026, ora 09:00

	
	Afișarea rezultatelor probei practice
	Avizierul și site-ul universității
	08.12.2026, ora 12:00

	
	Depunerea contestațiilor privind proba practică
	Compartiment Personal
	08.12.2026-09.12.2026,
ora 12:00

	
	Soluționarea contestațiilor şi afișarea rezultatelor după contestații
	Avizierul și site-ul universității
	09.12.2026, ora 12:30

	4.
	Proba interviu
	Laborator Anatomie patologică, Sala 005
	10.12.2026, ora 09:00

	
	Afișarea rezultatelor interviului
	Avizierul și site-ul universității
	10.12.2026, ora 12:00

	
	Depunerea contestațiilor privind interviul
	Compartiment Personal
	10.12.2026-11.12.2026,     ora 12:30

	
	Soluționarea contestațiilor şi afișarea rezultatelor după contestații
	Avizierul și site-ul universității
	11.12.2026, ora 13:00 

	5.
	Afișarea rezultatelor finale 
	Avizierul și site-ul universității
	11.12.2026, ora 13:30


Informațiile privind concursul  se obţin la Compartimentul Personal, telefon +0256277156, e-mail: compartimentpersonal@usvt.ro sau pe site-ul universității www.usvt.ro.

